Vana-Kasaritsa külanõukogu
Vana-Kasaritsa külanõukogu oli külanõukogu Eesti NSV-s. Külanõukogu moodustati 1945 septembris Võrumaal Kasaritsa valla koosseisus. Külanõukogu keskus asus Vana-Kasaritsa külas. Seoses maakondade ja valdade likvideerimise ning maarajoonide moodustamisega arvati Vana-Kasaritsa külanõukogu 1950 septembris Võru rajooni koosseisu. 1954 juunis Vana-Kasaritsa külanõukogu likvideeriti. Selle alad liideti senise Uue-Kasaritsa külanõukogu aladega ja moodustati Kasaritsa külanõukogu, mille keskuseks jäi Vana-Kasaritsa küla.